kardosdrur/scandi-wiki huggingface dataset:
Kasper Hvidt

Kasper Hvidt (født 6. februar 1976 i København) er en dansk tidligere håndboldspiller, som senest spillede i KIF Kolding København. Han kom til klubben efter at hans gamle klub AG København var gået konkurs. Han havde en af hovedrollerne i forhandlingerne om at skabe et hold med gamle AG København spillere og de spillere, som var i KIF Kolding.
Han har tidligere spillet for den spanske klub FC Barcelona.

Håndboldkarriere 
Kasper Hvidt er målmand og er flere gange blevet omtalt blandt verdens allerbedste. Således blev han udnævnt til All-Star holdet som bedste målmand, ved slutrunden EM i håndbold 2008. Han var i en årrække førstevalg på det danske landshold, hvor han flere gange har været medvirkende til at sikre holdet gode resultater, blandt andet under EM i Schweiz 2006 og VM i Tyskland 2007 samt ikke mindst under EM i Norge 2008, hvor han havde en redningsprocent på 40 og spillede 471 ud af 480 minutter. Han debuterede på landsholdet i 1996 og nåede at spille 219 landskampe, inden han stoppede sin landsholdskarriere efter EM i 2010.

Oprindelig spillede Kasper Hvidt i BK Ydun på Frederiksberg, senere i FIF. Sidste danske stop inden han tog til udlandet var Ajax. Siden 1997 har han spillet i forskellige udenlandske klubber, primært i Spanien. Han startede udenlands karrieren i den tyske storklub TBV Lemgo. Efterhånden som han blev bedre, er han skiftet til stadig større klubber, og han spillede 2004-2007 i Portland San Antonio, der regnes blandt verdens allerbedste. Her var han klubkammerat med bl.a. Lars Jørgensen og kroaten Ivano Balić. I 2007 skiftede Kasper til en anden spansk topklub, FC Barcelona. I sommeren 2009 skiftede han til FCK.

Ved siden af sin aktive karriere har Kasper Hvidt også deltaget i organisatorisk idrætsarbejde. Han sidder i Team Danmark og DIFs Aktivkomite i perioden 2005-08 og i bestyrelsen for Håndbold Spiller Foreningen.

Kasper Hvidt har mange gange overvejet at stoppe karrieren. I første fik han dog et attraktivt tilbud fra det nye stjernehold AG København(ca 2010), hvilket gav ham en del mere tid derhjemme og i hverdagen. På dette tidspunkt valgte han også at stoppe sin landsholdskarriere. Efter denne klubs konkurs i 2012 fulgte Hvidt flere af sine holdkammerater til KIF Kolding København, hvor det er blevet til fem sæsoner, inden han meddelte, at han stopper sin aktive karriere fuldstændig med udgangen af sæsone 2016-17.

Største sejre 
Kasper Hvidt har som spiller været med til at skabe følgende resultater:

Senere karriere 

Efter afslutning af sin håndboldkarriere er Hvidt blevet coach for Counter Strike-holdet Astralis. I fritiden træner han ungdomshold hos Københavns Håndboldklub.

Referencer

Eksterne henvisninger 
 

Håndboldspillere fra Danmark
Personer fra København
Håndboldspillere fra FC Barcelona Handbol
Håndboldspillere fra Ajax København
Håndboldspillere fra AG København
Håndboldspillere fra FC København Håndbold
Håndboldspillere fra FIF
Håndboldspillere fra Portland San Antonio
Håndboldspillere fra TBV Lemgo
Olympiske håndboldspillere fra Danmark
Personer i Kraks Blå Bog
Peter Engberg Jensen

Peter Engberg Jensen (født 6. april 1953) er en dansk erhvervsmand.

Han blev i 1978 cand.polit. fra Københavns Universitet.

Han var 1977-78 fuldmægtig i Finansrådet og 1978-86 cheføkonom i Forenede Kreditforeninger, senere Nykredit. I 1986 blev han først underdirektør siden koncernfondschef i Provinsbanken, i 1990 del af Danske Bank, her med ansvar for Finansafdelingen og i 1996 med titel af direktør. Han kom i 1997 tilbage til Nykredit som medlem af direktionen, hvor han i 2006 afløste Mogens Munk Rasmussen som administrerende direktør. Fra 2019 formand for Den Sociale Kapitalfond

Han har været gift med Grete Sandberg Mortensen siden 1982 og har to drenge.

Kilder og henvisninger

Økonomer fra Danmark
Bankdirektører fra Danmark
Kreditforeningsdirektører fra Danmark
Personer i Kraks Blå Bog
Jakob den Ældre

Jakob den Ældre (Jakob den store eller apostelen Jakob antagelig død år 44) var en af Jesu disciple. Hans helgendag er 25. juli.

Det berettes i Apostlenes gerninger, at Jakob blev henrettet under Herodes Agrippa I. Derved er han den første apostel, som led martyrdøden. Han var søn af Zebedæus og Salome og bror til Johannes. Jesus kaldte brødrene Jakob og Johannes for "Tordensønnerne" (), angiveligt på grund af deres letbevægelige og opfarende temperament.

Pilgrimme har siden middeladeren besøgt valfartsstedet Santiago de Compostela i Galicien, hvor Jakob ifølge en middelalderlig legende på mirakuløs vis blev ført hen af havet efter sin død. Han er Spaniens skytshelgen og symbol for la Reconquista, hvor de kristne kongeriger generobrede land fra muslimske stater på den Iberiske halvø.

I den kirkelig kunst gengives han ofte som pilgrim med vandringsstav, taske og hat med opkrammet skygget og påsyet ibskal.

Eksterne henvisninger 

Jesu apostle
733 f.Kr.



Begivenheder 
 Den græske bystat Korinth grundlægger byen Syrakus på Sicilien

Født

Dødsfald

Sport 

33
Heraklider

Herakliderne er sønner og efterkommere af Herakles, der blev anset som stamfader til flere adels- og fyrsteslægter i Grækenland og Makedonien, men specielt for den gren, der vandrede ind i Peloponnes sammen med dorerne og blev herrer over de vigtigste dele af halvøen. Efter Herakles' død blev hans søn Hyllos forfulgt af Eurystheus og fandt tilflugt i Athen; Eurystheus døde i kamp mod athenerne, da han søgte at få Hyllos udleveret. Hyllos drog senere i spidsen for dorerne mod Isthmen, men blev i tvekamp dræbt af den tegeatiske konge Echemos. Dorerne og Hyllos måtte trække sig tilbage og slog sig ned i Doris. Kleodaios – Hyllos' søn og hans barnebarn Aristomachos rettede mislykkede angreb mod de achaiiske konger i Peloponnes. Først næste slægtsled – Aristomachos' sønner – erobrede landet. 

Herakliderne gik over den korinthiske havbugt, overvandt og dræbte Orestes' søn Teisamenos, der nu herskede over atridernes rige. Det delte de mægtige heraklider mellem sig. så Temenos fik Argos, Prokles og Eurystheus Lakonike, Kresfontes Messenien, mens Oxylos fik Elis. 

Grækenland i antikken
SDSU Aztecs

SDSU Aztecs er atletik- and sportsholdene på San Diego State University (SDSU).

SDSU har organiserede faciliteter for baseball, basketball, amerikansk fodbold, golf, gymnastik, fodbold, tennis, track, softball, holdroning, vandpolo, svømning, dykning og kvindevolleyball.

Skolens farver er skarlagenrød og sort.

Ekstern henvisning
 GoAztecs.com

Sport i Californien
Tynset

Tynset er en kommune i Innlandet fylke i Norge. Den grænser i nord til Rennebu og Midtre Gauldal, i nordøst til Os, i øst til Tolga, i syd til Rendalen og Alvdal, og i vest til Folldal og Oppdal. Højeste punkt er Tydalstoppen der er 1.653 moh.
 
Kommunen omfatter det meste af den tidligere Kvikne kommune. Kvikne kobberværk blev oprettet omtrent år 1630 som landets første støre kobberværk . Det blev drevet for kongen og var landets største kobberværk. Værket blev officielt nedlagt i 1812, men der var sporadisk drift frem til 1912.

Geografi 
Forollhogna nationalpark ligger delvis i kommunen.

Samfund 
Kommunen havde 5.571 indbyggere i 2019 og består af følgende småbyer: Brydalen, Tylldal, Fåset, Savalen, Kvikne, Telneset, foruden hovedbyen Tynset.

Kommunen svarer til Tynset prestegjeld, og er centrum i Nord-Østerdalen provsti og Nord-Østerdal tingret.

Historie 
Tynset er første gang direkte nævnt i 1211 da ærkebispen af Nidaros indviede den nye stavkirken. På Kvikne og i Tylldal er der bevaret mange kulturminder fra katolsk tid. Fem år før kirkeindvielsen er kommunen indirekte beskrevet i Håkon Håkonssons saga som et område som støttede de antikirkelige birkebeinerne, før de i 1206 kom ned fra fjeldet i Ålen øverst i Gauldalen i Sør-Trøndelag. Første gård som nævnes i Nord-Østerdal er Sørgård i Tylldal. Det er i et skindbrev skrevet "på gildevangen" i Ålen sommeren 1381. I jordebogen for Ålen i 1638 siges Røros gård at ligge "på tynsetskoven", da var der endnu ikke bjergværk i Røros, kun på Kvikne.

Kilder og henvisninger 

Kommuner i Innlandet
Kommuner i Hedmark
Aromatisk forbindelse

Aromatiske forbindelser er organiske forbindelser som indeholder en benzenring eller en heterocyklisk ring, hvor kulstofatomerne er sp²-hybridiserede. Benzen-ringen i de aromatiske forbindelser er meget stabil sammenlignet med andre organiske molekyler. Aromatiske forbindelser findes overalt i naturen, hvor de ofte giver anledning til en bestemt duft i forskellige planter. Deraf stammer navnet aromatisk, som oprindeligt blev benyttet om stoffer, som gav aroma.

Eksempler på heterocykliske aromatiske forbindelser er bl.a. puriner som f.eks. DNA-baserne A og G: adenin og guanin, pyrimidiner som f.eks. DNA-baserne T og C: thymin og cytosin og RNA-basen uracil, endvidere nikotin, tiamin (vitamin B1) og furan, som alle har kvælstof-, ilt- og/eller svovlholdige ringsystemer. Der findes også aromatiske dele i proteiner, f.eks. aminosyrerne tyrosin, fenylalanin, og histidin.

Toluen (toluol) og xylen (xylol) er meget anvendte opløsningsmidler. Gruppen af polyklorerede bifenyler var tidligere meget anvendt som isoleringsmateriale i elektronikindustrien, men betragtes i dag som en farlig miljøgift. Som eksempler på naturstoffer i kemi for gymnasiet (stx) kan angives salicylsyre (udtræk fra piletræ) og den afledte ester acetylsalicylsyre (aspirin). 

De aromatiske parabener blev oprindelig fundet som antimikrobielle stoffer fra svampe, dog er deres anvendelse som konserveringsmidler i kosmetik på retur på grund af forekomsten af allergi mod parabener.

En aromatisk ring, er en ring af 6 carbonatomer med 3 dobbeltbindinger. Hvis der sættes en OH-gruppe på en aromatisk ring, har vi et stof som hedder phenol og som er et alkohol .

Se også 
 Aromatiske kulbrinter
 Styren
 Xylen

Eksterne henvisninger 
 MANUELA M. MINCEA, IOANA R. LUPŞA, DAN F. CINGHIŢĂ, CIPRIAN V. RADOVAN, IOAN TALPOS and VASILE OSTAFE “Determination of methylparaben from cosmetic products by ultra performance liquid chromatography” J. Serb. Chem. Soc. 74 (6) 669–676 (2009)
 Videnscenter for allergi
COWEX

COWEX henviser til forskellige artikler:

 cowex a/s – en dansk industriel IT og automation virksomhed.
 Cowex AG – en svejtsisk kemivirksomhed som blandt andet fremstiller komposit-produkter.
Tornastrild

Tornastrilden er en australsk pragtfinke. Den er kendetegnet ved et rødt bånd der går hen over øjet. 

Fugle fra Australien
Pragtfinker
Oradour-sur-Glane

Oradour-sur-Glane er spøgelsesby i Frankrig knap 22 km nordvest for Limoges.

Byen blev den 10. juni 1944 lagt øde ved en nådesløs nazistisk terrorhandling, hvorved 642 børn, kvinder og mænd blev dræbt, næsten alle indbyggerne og markedsgæster fra omegnen. Terrorhandlingen blev begået af en enhed på 120 mand fra Waffen-SS-regimentet der Führer under 2. Waffen-SS Panserdivision das Reich. Det er usikkert om byen blev valgt som gengældelse for modstandsbevægelsens tilfangetagelse af en SS-officer eller om den var tilfældigt udvalgt. Enheden var under kommando af SS-Sturmbannführer Adolf Diekmann, hans næstkommanderende, SS-Hauptsturmführer Otto Kahn, samt delingsfører Heinz Barth

Ruinerne af landsbyen ligger urørte som mindesmærke. Efter afslutningen på 2. verdenskrig, er der blevet opført en ny by i nærheden.

Eksterne henvisninger 
 Landsbyen der ikke vil glemmes. LaFrance 3/2012 side 56-61
 Oradour-sur-Glane 10th June 1944, historie, baggrund, links
 Centre de la mémoire d'Oradour 

Frankrigs historie
Spøgelsesbyer
Servicemedarbejder

Servicemedarbejder er en betegnelse, der kan dække over medarbejdere ansat i forskellige brancher, som f.eks. på apoteker, sygehuse, sygehusapoteker, i supermarkeder, på kontorer osv.

Se også
 Hospitalsmedhjælper
 Portør

Stillingsbetegnelser
Titler
Apoteksvæsen
Screamo

Screamo er en subgenre af musikgenren emo, der opstod i starten af 1990'erne i byen San Diego.

Historie 
De første bands inden for denne genre var bands som Angel Hair, Heroin, Clikatat Ikatowi og Antioch Arrow, der alle udgav deres plader på det lokale DIY pladeselskab Gravity records. Disse bands adskilte sig fra andre emo-bands ved at være mere kaotiske, aggressive og nærmest hysteriske i deres udtryk, og det vil ikke være forkert at sige at screamo er den ekstreme evolution af emo-genren. 

Op igennem 90erne udviklede genren sig musikalsk igennem navne som Orchid, Saetia, You and I og Reversal of Man, og her i det nye årtusinde er genren blevet videreført af bands som Funeral Diner og City of Caterpillar. Disse sidst nævnte bands betegnes også som post-screamo, eftersom de benytter elementer af post-rock i deres musik.

Generelle træk 
Generelt set er screamo kendetegnet ved at blande ekstrem aggressivitet med meget emotionelle, og nærmest klynkende passager. Derudover er musikken ofte forholdsvis kompleks i strukturen i forhold til almindelig emo, og rytmerne ofte mere skæve og off-beat. 

Ligesom med hardcore punk og emo er DIY-idealerne en væsentlig del af screamoscenen. Genren er stort set ukendt af mainstreamkulturen.

Eksterne henvisninger 
Deek Media 
mashnote 
Viva La Vinyl 

Musikgenrer
Erik Christiansen (bokser)

Erik Christiansen (født 1913, død 1978) var en dansk professionel bokser.

Erik Christiansen debuterede som professionel den 9. oktober 1936 ved et stævne i Odense Stadionhal mod englænderen Nobby French, som Christiansen slog ud i 4. omgang. Næste kamp i karrieren blev bokset den 9. april 1937 i København mod den tyske bokser Hans Drescher, der på daværende tidspunkt havde 15 professionelle kampe bag sig. Erik Christiansen tabte kampen på point, men opnåede sejr i sin næste kamp senere på året mod den tyske veteran Fritz Reppel, der blev slået ud i 4. omgang. Det blev dog ikke til flere kampe for Erik Christiansen.

Referencer

Eksterne henvisninger 

Mandlige boksere fra Danmark
Brandy Norwood

Brandy Rayana Norwood (født 11. februar 1979 i McComb, Mississippi), normalt kun omtalt ved fornavnet Brandy, er en amerikansk skuespiller, sanger og Grammy Award-vinder i kategorien R&B (Rhythm and Blues). Hun er bedst kendt for hovedrollen i tv-serien Moesha og for sange som "Sittin' up in My Room" og "The Boy Is Mine".

Karriere 

Som 15-årig fik hun en rolle i tv-serien ’Thea’, der indbragte hende stor ros og banede vejen for hendes musikalske karriere. Den startede i 1994, hvor hendes debutalbum placerede sig i toppen af hitlisterne takket være singlehittet ’I Wanna Be Down’.

Et remix af ’I Wanna Be Down’ med gæsteoptrædener af rap-divaerne Queen Latifah, MC Lyte og Yo Yo blev med strategisk snilde placeret som b-side på singlen ’Baby’. Dette stunt lykkedes, og var med til at gøre ’Baby’ til en af de hurtigst sælgende singler nogensinde; noget der var med til at indbringe Brandy flere priser ved det efterfølgende Soul Award Show.

Efter at have lavet et par soundtracknumre, haft hovedrollen i TV-serien ’Moesha’ og spillet med i teenage-gyseren ’I Still Know What You Did Last Summer’ udgav Brandy i 1999 sit andet album 'Never Say Never’. Albummet var en vellykket blanding af dansevenlige numre og bløde toner, hvis skønhed bl.a. blev forløst på Bryan Adams-coveret (Everything I Do) I Do It For You’.

I 2002 slog Brandy for alvor sit navn fast i RnB-eliten med albummet ’Full Moon’. Her kunne man også fornemme en musikalsk udvikling væk fra den til tider lidt for cremede lyd til fordel for en opklippet moderne lyd, der bl.a. hørtes på førstesinglen ’What About Us?’.

Om det var et resultat af ekshibitionisme eller snedig marketing vides ikke, men i 2003 kom Brandy på alles læber, da hun som afløser for ’The Osbournes’ indvilgede i at lade MTV filme fødslen af sit første barn.

Senest har Brandy udgivet albummet 'Afrodisiac' i 2004, der bød på meget vellykkede samarbejder med Kanye West og Timbaland.

Den 30. december 2006 var hun involveret i en bilulykke, hvor en blev dræbt. Brandy nåede ikke at stoppe sin bil, da trafikken pludselig standsede, og hun kørte derfor ind i en forankørende bil, som derved blev skubbet over i den modsatte vejbane, hvor den blev torpederet af en modkørende. Uheldet var en mindre forseelse, men Brandy risikerede alligevel et år i fængsel og blev sagsøgt af offerets familie for 50 millioner dollar.

Diskografi

Album 
 1994: Brandy
 1998: Never Say Never
 2002: Full Moon
 2004: Afrodisiac
 2008: Human

Referencer

Eksterne henvisninger 

 
 
 
 Brandy på DRs musikleksikon

Fra DR's Musikleksikon
Singer-songwritere fra USA
Skuespillere fra Mississippi
Børneskuespillere fra USA
Filmskuespillere fra USA
Musikproducere fra USA
Aleksandr Alekhin

Aleksandr Aleksandrovitj Alekhin (også stavet Aljechin, Alekhine og Alechin; , ; ; født 31. oktober eller 1. november 1892, død 24. marts 1946) var en russiskfødt skakstormester og -verdensmester, kendt for sit angrebslystne og nyskabende spil. Han blev fransk statsborger tre dage før verdensmesterskabet i 1927.

17 år gammel vandt Alekhin det russiske amatørmesterskab i skak i St. Petersborg med tolv sejre, to remis og to tabte. 
I 1914, efter at Alekhin var kommet på en tredjeplads bag Emanuel Lasker og José Raúl Capablanca i en turnering i St. Petersborg, blev han af zar Nikolai 2. udnævnt til en de fem oprindelige stormestre, Emanuel Lasker, José Raúl Capablanca, Aleksandr Aljekhin, Siegbert Tarrasch og Frank Marshall.
Alekhin har boet i flere forskellige lande og talte russisk, fransk, tysk og engelsk.

Verdensmestertitlen 
I 1927 vandt han verdensmestertitlen fra Capablanca, en stor overraskelse i hele skakverdenen. Etter denne sejr var han den dominerende spiller i lang tid, og han tabte kun 7 af 238 turneringspartier i perioden 1927–1935.

I 1935 tabte han titlen til Max Euwe, men generobrede den i 1937. Han spillede ikke flere titelkampe og beholdt titlen frem til sin død.

Åbningsteori 
Flere skakåbninger og varianter har fået navn efter Alekhin. Alekhins forsvar (1. e4 Nf6) er den vigtigste.

Eksterne henvisninger 

 
 80 kritiske stillinger fra Alekhines partier

Skakspillere fra Rusland
Skakspillere fra Frankrig
Verdensmestre i skak
Russere i 1900-tallet
Franskmænd i 1900-tallet
Ege-blandskov

Ege-blandskov er skov der er domineret af Eg. Det skyldes dels, at jordbunden er forholdsvis mineralrig, dels at den har et højt grundvandsspejl og dels at området bliver græsset. Kun under de forhold kan egen hævde sig i forhold til andre træarter.

Ege-blandskov er betegnelsen for en naturtype i Natura 2000-netværket, med nummeret 9160. Naturtypen omfattes af plantesamfundet Carpinion betuli.

Blandt de karakteristiske arter i denne skovtype kan man nævne:

 Avnbøg
 Bølget Bunke
 Dag-Pragtstjerne
 Småbladet Lind
 Stilk-Eg
 Stor Fladstjerne
 Stor Frytle
 Vinter-Eg
 Vrietorn

Se også 
 Græsningsegeskov

Kilder og henvisninger 

 Ege-blandskov  (9160) på novana.au.dk
 Danske Naturtyper i det europæiske NATURA 2000 Netværk , udg. af Skov- og Naturstyrelsen i 2000, 

Naturtyper i Danmark
Naturtyper (naturkanon)
RTG

RTG har flere betydninger:
 Roskilde Tekniske Gymnasium
 Termoelektrisk radioisotopgenerator – forkortes RTG efter engelsk Radioisotope Thermoelectric Generator
Valdemar Krontoft

Valdemar Krontoft (1912 – 1986) var en dansk bokser i bantamvægt. 

Som amatør boksede Valdemar Krontoft for Valby IK, for hvem han vandt det danske mesterskab i fluevægt i 1931. I 1932 nåede Krontoft atter finalen i fluevægt, men han tabte til klubkammaraten Hirsch Demsitz.

Han debuterede som professionel den 7. september 1934 i København i en kamp mod franskmanden Louis Legras, hvor Krontoft opnåede uafgjort efter 4 omgange. Han tabte den næste kamp mod franskmanden Bernard Leroux og tabte også den tredje kamp mod landsmanden Henning Jensen. Krontoft fik herefer i fjerde kamp sin første sejr, da han i København den 11. august 1935 stoppede den danske veteran Kaj Olsen i anden omgang. Kampen blev et vendepunkt i Krontofts karriere, og han fik herefter revanche for nederlaget til Henning Jensen ved at besejre ham to gange, ligesom han den 20. marts 1936 i en kamp i Göteborg stoppede svenskeren Per Björk, der i sin debutkamp et halvt år tidligere havde slået ”Vidunderbarnet” Anders Petersen ud. Kronftoft vandt over Björk på knockout i 4. omgang. 

Krontoft vandt 8 kampe i træk inden han i København den 9. april 1937 blev slået ud i anden omgang af den tyske fjervægter Kurt Bernhardt. Krontoft vandt herefter et par kampe, inden han den 10. marts 1940 blev matchet mod tyskere Willy Seisler ved et stævne i Aarhus Stadionhal. Seisler var sat på programmet i to kampe samme aften, hvor han skulle møde både Krontoft og den lokale Sigurd Myken. Seisler vandt begge kampe. 

Herefter blev Krontoft den 31. marts 1940 i Odense matchet mod sin overmand fra DM-finalen i 1932, Hirsch Demsitz. Demsitz havde siden haft en fornem professionel karriere, og var på daværende et stort navn i dansk professionel boksning. Demsitz var stadig for stærk for Krontoft, der tabte på point efter 6 omgange. 

Under Danmarks besættelse henlagde Krontoft karrieren til Tyskland, hvor han mødte en række stærke tyske boksere, herunder den tyske mester Ernst Weiss, der imidlertid stoppede Krontoft i 5. omgang. Efter kampen mod Krontoft genvandt Ernst Weiss europamesterskabet i fjervægt. Af de 6 kampe i Tyskland tabte Krontoft 4 og fik uafgjort i 2. Den sidste kamp i Tyskland – og den sidste kamp i karrieren – blev bokset i Leipzig den 26. december 1941 mod den tyske veteran Kurt Bernhardt, der var tidligere tysk mester i fjervægt med 9 titelkampe om det tyske mesterskab bag sig. Krontoft havde tidligere opnået uafgjort mod Bernhardt i Tyskland, men blev i den sidste kamp stoppet i 2. omgang.

Valdemar Krontoft opnåede 23 kampe i karrieren, vandt de 11 (fem før tid), tabte 9 (tre før tid) og fik uafgjort tre gange.

Kilder 
 Oversigt over danske amatørmestre
 Valdemar Krontofts rekordliste på boxrec.com

Mandlige boksere fra Danmark